b'\n_START_ARTICLE_\nAcetanhidrid\n_START_SECTION_\nUkrepi ob po\xc5\xbearu\n_START_PARAGRAPH_\nV primeru po\xc5\xbear, kjer je udele\xc5\xbeen tudi acetanhidrid, je potrebno uporabljati razpr\xc5\xa1eno vodo, suha kemijska sredstva, peno ali ogljikov dioksid.\n_START_SECTION_\nUkrepi ob nezgodnih izpustih\n_START_PARAGRAPH_\nV primeru izpusta je potrebno prezra\xc4\x8diti podro\xc4\x8dje, kjer je pri\xc5\xa1lo do uhajanja ali razlitja. Nositi je potrebno primerno osebno varovalno opremo ter nato izolirati nevarno obmo\xc4\x8dje in poskrbeti, da nepotrebne in neza\xc5\xa1\xc4\x8ditene osebe ne vstopajo v tak prostor. Razlito teko\xc4\x8dino se nato zbere v primerni posodi ali absorbira z inertnim materialom (npr. vermikulit, suh pesek, zemlja) in nato shrani v kemi\xc4\x8dnih zabojnikih za odpadke. Potrebno je prepre\xc4\x8diti izliv acetanhidrida v kanalizacijo._NEWLINE_Pri delu z acetanhidridom je potrebno o\xc4\x8di za\xc5\xa1\xc4\x8dititi z za\xc5\xa1\xc4\x8ditnimi o\xc4\x8dali ki ne prepu\xc5\xa1\xc4\x8dajo pare (kemijska za\xc5\xa1\xc4\x8ditna o\xc4\x8dala). Roke za\xc5\xa1\xc4\x8dititi z rokavicami, telo z gumijastim predpasnikom ali za\xc5\xa1\xc4\x8ditno obleko ki je odporna na kisline. \xc4\x8cevlji naj bodo visoki ali gumijasti \xc5\xa1kornji.'